OzLabs/hebrew-wiki-articles huggingface dataset:
זרם בול

זרם בול (באנגלית: Ball Stream) הוא נחל של זרם מי קרחונים מומסים, בחוף סקוט בארץ ויקטוריה, שבאנטארקטיקה.

הנחל ממוקם 4 קילומטרים ממערב לנקודת מארבל.

מוצאו של הנחל בהדום הקרח וילסון, והוא זורם בכיוון צפון - מזרח ונשפך אל נחל סורקו, בסמוך למוקם בו נחל סורקו נשפך אל מפרצון ארנולד.

== היסטוריה ==
=== גילוי ומיפוי הנחל ===

הנחל נחקר על ידי רוברט ניקולס (Robert L. Nichols), גאולוג מחבר מטקלאף ואדי מהנדסים (Metcalf and Eddy, מבוסטון שבארצות הברית, אשר ערך מחקרים באנטארקטיקה מטעם צי ארצות הברית בעונת המחקר (הקיץ האנטארקטי) 1957–1958.

=== מקור השם ===

ניקולס נתן לנחל את שמו.

ניקולס קרא לנחל על שמו של דונלד ג'י. בול (Donald G. Ball), פיזיקאי חוקר קרקע שעבד בחברת מטקלף ואדי.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:924 זרם בול] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/19188 זרם בול] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/display_name.cfm?gaz_id=122154 זרם בול] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=838&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR זרם בול] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=57522 זרם בול] באתר marineregions
* [https://www.geographic.org/geographic_names/antname.php?uni=924&fid=antgeo_102 תצלום לוויין של אזור זרם בול]
* [https://www.yr.no/place/Antarctica/Other/Ball_Stream/hour_by_hour.html מזג אוויר נוכחי מעודכן בזרם בול]
** [https://www.yr.no/place/Antarctica/Other/Ball_Stream/long.html תחזית מזג אוויר עדכנית ארוכת טווח עבור זרם בול]
** [https://www.yr.no/place/Antarctica/Other/Ball_Stream/statistics.html סטטיסטיקות מזג אוויר עבור זרם בול]

== הערות שוליים ==

בול
בול
פנתר לבן (סרט)

פנתר לבן הוא סרט קולנוע ישראלי, בבימויו של דני רייספלד, שיצא לאקרנים ב-2013. זהו סרט דרמה ולחימה המספר את סיפורו של אלכס שהופך למתאגרף מקצועי.

==עלילה==
אלכס צייטלין, מתאגרף ממוצא רוסי הופך לניאו נאצי כתגובה להפניית עורף מהחברה הישראלית הדוחה אותו ואת משפחתו. מפגש רב משמעות בין דוד אוחנה, מאמן אגרוף מזרחי-מסורתי מטבריה החולם להחזיר לטבריה את תהילת העבר שלה כעיר אלופי אגרוף, מובילה את אלכס להפוך למתאגרף מקצועי ובעל פוטנציאל במועדון.
תוך כדי ההתחברות אל דוד נסחף אלכס לרומן עם יסמין אוחנה, בתו של דוד ולראשונה בחייו מוצא את עצמו שייך לחברה הישראלית. אלכס נקרע בין נאמנותו לחבורה הניאו נאצית בראשה עומד אחיו יבגני לבין הזדהות שלו עם ערכיו של דוד אוחנה, הגורו החדש שלו.

== שחקנים ==
* יבגני אורלוב – אלכס צייטלין
* זאב רווח – דוד אוחנה
* מיטל גל סויסה – יסמין אוחנה
* נטשה מנור – ורה צייטלין
* זורה קרטבלישוילי –יבגני צייטלין
* רועי פרץ - ציון

==קישורים חיצוניים==

* 
* 
* 

קטגוריה:סרטי 2013
קטגוריה:סרטים ישראליים
קטגוריה:טבריה בקולנוע
קטגוריה:סרטי איגרוף
קטגוריה:סרטים ישראליים משנת 2013
אספרסו מרטיני

אספרסו מרטיני (באנגלית: Espresso martini) הוא קוקטייל המוכר רשמית על ידי איגוד הברמנים הבינלאומי. הוא קוקטייל קר בטעם קפה המיוצר עם וודקה, קפה אספרסו, ליקר קפה וסירופ סוכר. אין זה קוקטייל מרטיני אמיתי, מכיוון שהוא לא מכיל ג'ין ולא ורמוט, אבל הוא אחד מהמשקאות הרבים שמשלבים את המונח בשמותיהם.

במתכון המקורי משתמשים בחלקים שווים של אבסולוט וודקה וניל ושל קלואה, כוסית אחת של אספרסו וסוכר אורגני (במקום סירופ סוכר). האספרסו הטרי מסייע להמיס את הסוכר שייצר גרסה חזקה יותר של הקוקטייל במקום שימוש בסירופ סוכר.

== מקור ==
ישנן מספר סברות לגבי מקורו של האספרסו מרטיני. אחת הטענות השכיחות יותר היא שהוא נוצר על ידי דיק ברדסל בסוף שנות השמונים של המאה ה-20 במועדון "Freds" בלונדון עבור גברת צעירה שביקשה משהו ש"יעיר אותי ואז ידפוק אותי" ("Wake me up, and then fuck me up" ). ברדסל אישר זאת בסרטון המופץ בהרחבה.
המתכונים למרטיני אספרסו משתנים בהתאם למקור. באופן מסורתי, הם כוללים את קלואה או טיה מריה.

== ראו גם ==
* מרטיני
* אייריש קופי

==קישורים חיצוניים==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קוקטיילים
קטגוריה:קפה
קפיטל סיטי גו-גו

קפיטל סיטי גו-גו (באנגלית: Capital City Go-Go) היא קבוצת כדורסל מהעיר וושינגטון די. סי., המשחקת בליגת הפיתוח של ה-NBA. הקבוצה הוקמה בשנת 2018, כקבוצת הבת של וושינגטון ויזארדס מליגת ה-NBA.

==היסטוריה==
בדצמבר 2017 הציגה קבוצת וושינגטון ויזארדס את השם והסמליל של קבוצת הבת המיועדת שלה – "קפיטל סיטי גו-גו". הכינוי הוא מחווה לסוגה מוזיקלית בשם גו-גו , אשר התפתחה בוושינגטון בשנות ה-60 וה-70 של המאה ה-20. באוגוסט 2018 מונה שחקן העבר פופס מנסה-בונסו כג'נרל מנג'ר של הקבוצה.

בעונת הבכורה שלה – 2018/2019 – רשמה קפיטל סיטי מאזן ניצחונות חצוי 25–25, אשר הציב אותה במקום השביעי באזור המזרחי.

==עונה לאחר עונה==
{| class="wikitable sortable"
!עונה
!מיקום במזרח
!ניצחונות
!הפסדים
!אחוז הצלחה
!פלייאוף
|-
| colspan="6" bgcolor="#002b5c" align="center" |<span style="color:white">קפיטל סיטי גו-גו</span>
|-
|2018/19
|7
|25
|25
|500.
|<center>-</center>
|-
|2019/20
|7
|22
|21
|512.
|העונה בוטלה בעקבות מגפת הקורונה
|-
|2020/21
| colspan="5" style="text-align:center;" |לא שיחקה
|-
|2021/22
|4
|21
|10
|677.
|הפסד בחצי גמר המזרח (ראפטורס) 126–131 (הארכה)
|}

==קישורים חיצוניים==

* 

==הערות שוליים==

*
קטגוריה:קבוצות ליגת הפיתוח של ה-NBA
קטגוריה:וושינגטון די. סי.: מועדוני ספורט
קטגוריה:וושינגטון ויזארדס
חטיבה 265

חטיבה 265 הייתה חטיבה שריון תחת פיקודה של אוגדה 440 בפיקוד הדרום של צה"ל. החטיבה הוקמה מיד אחרי מלחמת יום הכיפורים כחטיבת מילואים, חייליהם עברו הסבה לטנקי טירן. מפקד היחידה הראשון היה יעקב לפידות. 

גדוד 225 מחטיבה 274, היה הגדוד הראשון אליו הצטרפו שני גדודים מוסבים לטנקי טירן. החטיבה נפרסה ממערב לתעלה סואץ, לרגלי ג'בל עתקה. בגזרה שמדרום וממערב לעיר סואץ.

== מפקדי החטיבה ==

{| border="1" cellpadding="5" cellspacing="0"
!שם
!תקופת כהונה
!הערות
|-
|יעקב לפידות
|1973–1974 
|מקים החטיבה
|-
|אברהם אלמוג 
|1974–1976
|
|-
|שמעון בן שושן 
|1976–1978
|
|-
|גיל דוד 
|
|
|-
|אריה ויסמן 
|1985
|}

== לקריאה נוספת ==
* [https://yadlashiryon.com/division/חטיבה-265/ חטיבת 265] באתר יד לשריון

== הערות שוליים ==

קטגוריה:אוגדה 440
קטגוריה:חטיבות צה"ל שפורקו
רשת מלונות הרברט סמואל

רשת מלונות הרברט סמואל הוא מותג מלונות יוקרה בבעלות קבוצת ההחזקות ג'ורדאש ישראל. 

שם המלון במקור הוא שמו של הנציב העליון הראשון בארץ ישראל בתקופת המנדט הבריטי, הרברט סמואל.

==מלונות הרשת==
* הרברט סמואל "הריף" אילת (נקרא בעבר "מלון אורכידאה הריף") – מלון בוטיק 4 כוכבים, סמוך לחוף הים ושמורת הטבע "חוף אלמוג".
* "רויאל שנגרילה" אילת.
* "אופרה" הרברט סמואל תל אביב – ממוקם במגדל האופרה.
* דה הרברט תל אביב.
* "אוקיינוס סוויטס" הרצליה – מלון בוטיק על חוף הים בהרצליה סמוך לקומפלקס ההייטק והתעשייה בהרצליה פיתוח.
* "מילוס" - ים המלח.
* הרברט סמואל - ים המלח (מלון "הוד" לשעבר).
* הרברט סמואל - ירושלים.
* הרברט סמואל "בית בגליל".

==קישורים חיצוניים== 
* 

קטגוריה:רשתות בתי מלון ישראליות
יום הגיוון העולמי

סמל Pax Cultura 
היום העולמי לגיוון תרבותי ולדיאלוג ופיתוח נקבע על ידי האו"ם לקידום סוגיות המגוון. היום הבינלאומי מתקיים ב-21 במאי,<ref>[https://www.un.org/en/events/culturaldiversityday/ UN Website about the day]</ref> בעקבות הכרזה של האספה הכללית של האו"ם שהכריזה על ציון יום זה כחלק מההצהרה האוניברסלית של אונסק"ו בנושא גיוון תרבותי בנובמבר 2001.<ref>[http://www.unesco.org/new/en/culture/themes/dialogue/21-may-world-day-for-cultural-diversity/ UNESCO Website about the day]</ref> מתוקף זאת היום הוכרז בהחלטת האו"ם 57/249.<ref>[http://www.unesco.org/new/fileadmin/MULTIMEDIA/HQ/CLT/images/Res%2057%20249_01.pdf PDF of the UN Resolution proclaiming the day]</ref>

יום הגיוון, המכונה רשמית "היום העולמי לגיוון תרבותי לדיאלוג ופיתוח", הוא הזדמנות לעזור לקהילות להבין את ערכו של המגוון התרבותי וללמוד כיצד לחיות יחד בהרמוניה. יום זה נוצר כתוצאה מהחרבת פסלי הבודהא של במיאן באפגניסטן בשנת 2001.<ref>https://www.un.org/en/events/culturaldiversityday/2015/dgmessage.shtm</ref>, יום הגיוון הוא יום מיוחד מאודץ

==קישורים חיצוניים==
* 

== הערות שוליים ==

קטגוריה:אירועים בחודש מאי
קטגוריה:מועדי האומות המאוחדות
קטגוריה:פלורליזם
רשת מלונות טמרס

רשת מלונות טמרס (מקור באנגלית: Tamares) הוא מותג של רשת מלונות בבעלות חברת ההחזקות Tamares Group השייכת לאיש העסקים פויו זבלודוביץ'. בנוסף לרשת בתי המלון, לקבוצת טמרס יש נדל"ן הכוללים בנייני משרדים במנהטן, בניינים בוושינגטון ומספר בתי מלון ובתי קזינו בלאס-וגאס. הרשת הוקמה בשנות ה-70, ומחזיקה כיום במלון אחד בישראל (רשת מלונות טמרס מכרה 3 מלונות לחברת ישראל קנדה ועוד אחד לרשת קראון פלאזה).

==מלונות הרשת==
===דניאל===
* מלון דניאל הרצליה - 212 חדרים.

===מתחמי ספא===
* ספא שיזן - דניאל הרצליה.

==קישורים חיצוניים==
* 
* 

קטגוריה:רשתות בתי מלון ישראליות
לילי ליכטנטל

לילי ליכטנטל (נולדה בשנת 1935) הייתה שחיינית נבחרת ישראל, השחיינית הישראלית המהירה ביותר במשחה ל-100 מטר חופשי (1950), זוכת מדליית כסף מהמכביה השלישית (1950).

== ביוגרפיה ==
ליכטנטל נולדה וגדלה במצרים. היא עלתה לישראל בהיותה נערה צעירה והתאמנה בקבוצות השחייה של הפועל חיפה ומכבי חיפה בהדרכתו של איזיה פייגנבוים. ללילי אחות תאומה, אני, אף היא שחיינית מצטיינת בהפועל חיפה.

===1950===
בתחרות שחיה שנערכה בבריכת גלי הדר בחיפה בסוף יולי 1950 זכה ליטנטל במדליית זהב במשחה ל-100 מטר חופשי בשיא הפועל חדש של 1:25.2 דקות חודש וחצי לאחר מכן, בתחרות שנערכה בפתח תקווה בתחילת ספטמבר היא קבעה במשחה ל-100 מטר חופשי את התוצאה המהירה בישראל באותה שנה 1:22.1 דקות.

====המכביה השלישית====
בתחרויות השחייה של המכביה השלישית שנערכו בתחילת אוקטובר אותה שנה היא זכתה במדליית כסף במשחה שליחות 4x100 מטר ביחד עם דפנה אורן, חוה שלמברג ונוגה למדני בתוצאה של 5:45.2 דקות, אחרי בריטניה (5:41.2 דקות). נוסף לכך, היא סיימה במקום חמישי כללי וראשונה מבין השחייניות הישראליות במשחה ל-100 מטר חופשי בתוצאה של 1:25.1 דקות.

===1951===
בתחרות שנערכה בחיפה בסוף יולי 1951 זכתה ליכטנטל במדליית זהב במשחה ל-100 מטר חופשי בתוצאה של 1:25.5 דקות, לפני אחותה התאומה אני (1:30.2 דקות).

== קישורים חיצוניים ==

* תמונה של האחיות לילי ואני ליכטנטל
* 
* 
* י. פרידמן, [http://jpress.org.il/Olive/APA/NLI_heb/get/image.ashx?kind=block&href=HARETZ%2F1951%2F09%2F30&id=Ar0144501&ext=.png דמויות מאליפות ארצית בשחיה לנוער], באתר הארץ, 30 בספטמבר 1952

== הערות שוליים ==

קטגוריה:תאומים ישראלים
קטגוריה:שחייניות חופשי ישראליות
קטגוריה:ישראליות ילידות מצרים
קטגוריה:ישראלים ילידי מצרים
קטגוריה:ישראליות שנולדו ב-1935
קטגוריה:ישראלים שנולדו ב-1935
זה קורה

"זה קורה" הוא פזמון שכתב והלחין שמוליק קראוס. השיר ידוע בביצועו על ידי אריק לביא.

==רקע==
השיר נכתב עבור הסרט "אדם" שיצא לאור בשנת 1973. אלי מגן הקליט אותו לראשונה עבור הסרט, אך ההקלטה נגנזה. לבסוף נותרה בסרט רק מנגינתו. בשנת 1975 הקליט אותו אריק לביא עבור אלבומו "דיוקן", וביצוע זה הוא המוכר ביותר לשיר.

השיר מדבר על אי הוודאות מה ילד יום בקרב בני האדם.

במצעד הפזמונים העברי השנתי של קול ישראל לשנת תשל"ה (1975) דורג השיר במקום ה-19.

קראוס סיפר בהופעה שלנעמי שמר היה חלק בכתיבת המילים בפזמון.

דני ליטני ביצע גרסת כיסוי לשיר. בשנת 1998 ביצע יזהר אשדות גרסת כיסוי לשיר שהוקלטה עבור פרויקט עבודה עברית. בשנת 2003 רמיקס של השיר יצא במסגרת האלבום "פלסטלינה 1" של פוליאנה פרנק. בשנת 2020 ישי לוי ורבקה זוהר ביצעו גרסת כיסוי לשיר שהוקלטה במסגרת פרויקט צו השעה.

בשנת 2012 הוכתר השיר כאחד מ-100 השירים העבריים הנבחרים של "שבת עברית ב-103" בתחנת 103fm.

==קישורים חיצוניים==
* 
* 
* יוסי חרסונסקי, [https://yosmusic.com/אריק-לביא-שמוליק-קראוס-זה-קורה עיון ביקורת], באתר יוסי מיוסיק
*[https://melodia.me/articles/article/802562/ ניתוח מוזיקלי של השיר באתר מלודיה - Melodia.me]
*[https://www.nli.org.il/he/items/NNL_MUSIC_AL990036593210205171/NLI לדף השיר] באתר הספרייה הלאומית

==הערות שוליים==

קטגוריה:שירי 1973
קטגוריה:שירי 1975
קטגוריה:שירי רבקה זהר
קטגוריה:שירי אריק לביא
קטגוריה:שירי שמוליק קראוס
קטגוריה:שירים בעברית
קטגוריה:שירים שהולחנו על ידי שמוליק קראוס
קטגוריה:סינגלים שהגיעו למקום הראשון במצעד העברי של מדיה פורסט
מיכאיל ליבר

מיכאיל ליבר (ברוסית: Михаил Исаакович Либер, שם עט של גולדמן; 5 ביוני 1880, וילנה – 4 באוקטובר 1937, אלמטי) היה פוליטיקאי יהודי-רוסי מראשי הבונד ומנשביקים.

==קורות חיים==
מיכאיל גולדמן נולד למשפחת משורר יצחק גולדמן. כבר בגיל 16 הוא התחיל פעילות פוליטית. בשנת 1897 בווילנה הוקם הבונד ומיכאיל הצעיר היה בין הפעילים הבולטים של המפלגה החדשה.

בשנת 1899 הוא נעצר, שוחרר בערבות ונסע לשווייץ. בשנת 1902 מיכאיל גולדמן נבחר לוועדה מרכזית של המפלגה. בשנת 1903 הוא היה ראש משלחת של הבונד לכנס של מפלגת הפועלים הסוציאל-דמוקרטית הרוסית. במהלך הוועדיה לא התקבלו דרישות בונד לקבלת בלעדיות לייצוג יהודים וקבלת אוטונומיה נרחבת. כתוצאה מכך המשלחת עזבה את הוועידה.

בהמשך הוא היה בין המנהיגים הבולטים של המנשביקים. בשנת 1907 בכנס מפלגת הפועלים הסוציאל-דמוקרטית הרוסית הוא נבחר לוועד המרכזי. בעקבות פעילותו נגד השלטון מיכאיל ליבר נעצר בשנים 1910, 1912 ו-1914 ונשלח לסיביר, ממנה נמלט.

בתחילת מלחמת העולם הראשונה היה מחוץ לגבולות האימפריה הרוסית וחזר בה. תמך בבצא במהלך המלחמה, בתחילת 1915 נעצר והוגלה לסביבות סמרה בה שהה עד לתחילת 1917.

לאחר מהפכת אוקטובר נבחר לסובייט פטרוגרד והיה בין תומכיו של ממשלת המעבר הרוסית. ביולי 1917 תמך בדיכוי המרד של בולשביקים. ליבר התנגד למהפכת אוקטובר ובנובמבר 1917 עזב את הוועד המרכזי של המפלגה בעקבות השיחות שהוועד ניהל עם השלטון הבולשביקי החדש.

במאי 1918 מיכאיל ליבר נבחר מחדש לוועד המרכזי של מנשביקים ותמך בברית עם בריטניה במהלך מלחמת האזרחים ברוסיה. לאחר סיום הלחימה הוא נעצר מספר פעמים על ידי צ'קה. במהלך רוב התקופה עד לשנת 1937 מיכאיל ליבר היה במעצר לתקופות שונות. בשנת 1937 הוא היה מתגורר באלמטי. ב-13 במרץ 1937 ליבר נעצר ולמחרת נשפט לעונש מוות. הוא הוצא להורג ב-4 באוקטובר 1937.

בשנת 1990 מיכאיל ליבר נוכה מכל האשמות בפעילות נגד במשטר.

==קישורים חיצוניים==

* 

קטגוריה:בונדיסטים
קטגוריה:מנשביקים
קטגוריה:מהפכנים יהודים
קטגוריה:יהודים רוסים
קטגוריה:מורשעים בעבירות על רקע אידאולוגי בברית המועצות
קטגוריה:רוסים שנולדו ב-1880
קטגוריה:נפטרים ב-1937
תומר בן חורין

תומר בן חורין (20 ביולי 1983 – 15 במרץ 2020) היה שחקן, צייר וסופר ישראלי.

== ביוגרפיה ==
בן חורין נולד וגדל בחיפה לאב מנכ"ל ולאם מנהלת בית ספר. למד בתיכון בבית הספר הריאלי חיפה וסיים בהצטיינות יתרה.

בהמשך למד בטכניון לתואר ראשון בהנדסת חשמל. לאחר מכן החליט לפנות לתחום הרוח השתתף באופקים - תוכנית המצטיינים של אוניברסיטת חיפה<ref></ref>. במסגרת התוכנית, זכה במלגה מטעם קרן ענבר - המרכז למורשת המודיעין (מ.ל.מ), לשנת תשע"ג, על עבודתו בנושא קומיקס וטרור<ref></ref> במסגרת השיעור אמנות וטרור בהנחיית ד"ר נסים גל.

עשה תואר ראשון נוסף באוניברסיטת חיפה, בהיסטוריה כללית ובמסגרת לימודיו כתב עבודת סמינר בנושא תהליך עיצוב הסמל הלאומי של ארצות הברית<ref></ref>, עליה זכה בפרס הצטיינות<ref></ref> מטעם החוג להיסטוריה כללית. סיים את התואר ראשון כמצטיין דיקן.

בשנת 2017, סיים בן חורין את לימודי התואר השני בחוג להיסטוריה כללית של אוניברסיטת חיפה, גם כן כמצטיין דיקן. בן חורין החל בלימודי דוקטורט באוניברסיטת בר-אילן, אותם לא הספיק לסיים.

=== חיים מקצועיים ===
משנת 2007 עסק בן חורין באומנות. יצירותיו הופיעו בין היתר בגלריית המעיין במעיין צבי ובפסטיבל SoLow בחיפה.

הוא הופיע כשחקן בוידאו קליפים, סרטי קולנוע וטלוויזיה ופרסומות. 

בישראל הופיע בקליפ של אלף. דלת בשיר "הכול בתוך החיבוק שלך"<ref></ref>, בקליפ השיר Coffee Pot<ref></ref> של Sagur Project ועוד. באלבום הבכורה של "עוזי נבון ומכרים<ref></ref>", קולו של בן חורין משמש בקטע מעבר. בנוסף השתתף בן חורין במספר קליפים מוזיקליים בבריטניה, בהם הקליפ "F your feelings"<ref></ref> של Shaz Rahman. 

בן חורין הופיע בפרסומות בהן: פרסומת של הבנק הבינלאומי הראשון<ref></ref> בכיכובו של אסי כהן, פרסומות לקופת חולים מאוחדת<ref></ref>, מכבי שירותי בריאות ועוד.

לאורך השנים הצטלם בן חורין לכמה סרטים קצרים<ref></ref>, סרטי סטודנטים והשתתף במספר מחזות. שיחק בסרט הקצר של אלעד קידן "משאלה וחצי" לצידו של השחקן סלים דאו. הסרט הוצג בפסטיבל הסרטים הבינלאומי בחיפה, במסגרת התוכנית "קולנוע ישראלי קצר"<ref></ref>. בן חורין שיתף פעולה בתחום הקולנוע עם הבמאים ישראל המאירי, אלעד קידן, עודד רסקין ועוד.

בנוסף, קריין בן חורין את קולו של משה סנה בפסקול הסרט תיעודי<ref></ref> על המעפילים ומשה סנה בבימויו של הבמאי אמיר הר-גיל. הסרט מוקרן במחנה המעפילים עתלית על שם משה סנה (שנודע בעבר בשם מחנה המעצר בעתלית).

== מותו והנצחתו ==
ב-15 במרץ 2020, בזמן חופשה פרטית במקסיקו, טבע למוות באי איסלה מוחרס, אל מול חופי קנקון. הוא הותיר אחריו שני הורים ושני אחים.

הצייר ציבי גבע, שאצלו למד בן חורין את עקרונות הציור עובד על תערוכה לזכרו של בן חורין. גבע יהיה אוצר התערוכה אשר תציג את עבודותיו השונות של בן חורין. התערוכה אמורה להיות מוצגת ב-2021.

בנובמבר 2020 הוקמה עמותת "תומר בן חורין לאמנות"<ref></ref> אשר מטרתה לתת מקום ובמה לאמנים בתחילת דרכם באמצעות שיתופי פעולה שונים.

בינואר 2021 יצא לאור בהוצאת אוריון ספרו של תומר "גברת גם וגם ומר לא זה לא וזה<ref></ref>". כל הכנסות הספר יוקדשו לעמותה.

==קישורים חיצוניים==
* 

== הערות שוליים ==

קטגוריה:שחקנים ישראלים
קטגוריה:ציירים ישראלים
קטגוריה:סופרים ישראלים
קטגוריה:אנשי עסקים ישראלים
קטגוריה:בוגרי בית הספר הריאלי
קטגוריה:בוגרי הטכניון - מכון טכנולוגי לישראל
קטגוריה:בוגרי אוניברסיטת חיפה
קטגוריה:ישראלים שנולדו ב-1983
קטגוריה:ישראלים שנפטרו ב-2020
פסקי הרא"ש

פסקי הרא"ש (מכונה גם: האשרי) הוא חיבור הלכתי, המסודר כסדר מסכתות התלמוד בבלי. החיבור נכתב בספרד על ידי רבי אשר בן יחיאל (המכונה הרא"ש) בסוף ימיו<ref>ראו פסקי הרא"ש על מסכת עבודה זרה (פרק א, סימן ז): "ולחשבון זה הייתה שמיטה שנת שבעים ושלש לאלף הששי". ראו גם תוספות יום טוב על מסכת כלאים (פרק ט, משנה ב). וכן עיין בבית יוסף יורה דעה סימן שמא שכתב שפסקי הרא"ש נכתבו לאחר שו"ת הרא"ש, ולכן במקום בו הפסק סותר, הלכה כפסקי הרא"ש.</ref>.

== החיבור ==
חיבור זה נדפס לראשונה על התלמוד בבלי בשנת ה'ר"פ בש"ס ונציה בסוף כרך התלמוד, ומאז הודפס בסוף כל מהדורות הדפסת הגמרא בסוף הספר אחרי התלמוד.

חיבור זה דומה לרי"ף באופן פסיקת ההלכות מתוך הגמרא ותמצות ה שבתלמוד לפני שהוא פוסק את ההלכה וכתב את פירושו רק על ההלכות שהיו רלוונטיות להלכה בתקופתו (מועד, נשים ונזיקין), אך שונה ממנו בזה שמביא את עיקרי פירוש הגמרא במקרה הצורך. במקרים רבים מצטט הרא"ש תחילה את לשון הרי"ף ולאחריו מוסיף הערות שונות, שרבות מהן מבוססות על דברי בעלי התוספות.

החוקרים חלוקים במטרת החיבור, יש שמציגים את הרא"ש כמי ששאף לאחד את ספרות ההלכה הצרפתית-האשכנזית. לשיטתם, בכתיבת פסקיו לתלמוד, פעל הרא"ש להגשמת מטרה זו ללא העדפה מלכתחילה של מסורת אחת על חברתה. לעומת זאת, יש מדגישים את מחויבותו הבסיסית של הרא"ש לתורת רבותיו ואת אופייה הצרפתי-האשכנזי המובהק של יצירתו ההלכתית<ref>. ואליצור, דיני נזיקין, עמ' 3</ref>.
=== הלכות קטנות ===
במספר נושאים שבהם פסקי הרא"ש מעטים ביחס למסכת שבה נדונו, פסקי הרא"ש מובאים כ"הלכות קטנות". במהדורות התלמוד הנפוצות נדפסו הלכות אלה בסיום מסכת מנחות. הלכות אלה עוסקות בספר תורה, מזוזה, תפילין, ציצית, טומאה, חלה, כלאים ערלה ומקוואות.

== השפעתו ==
רבי יוסף קארו עשה שימוש בפסקיו כבסיס לספרו השולחן ערוך, יחד עם פסקי הרמב"ם והרי"ף, אותם כינה שלושת עמודי הפסיקה שעל פיהם מוכרעת ההלכה, הוא מציין שבמקרה של מחלוקת מכריע כדעת שניים מביניהם<ref>הקדמת רבי יוסף קארו לבית יוסף</ref>. דרך זו של פסיקה הביאה את הרמ"א לחלוק על פסקי השולחן ערוך, ולפסוק כדעת הרא"ש שהייתה מקובלת בדרך כלל ביהדות אשכנז כיוון שהיא מבוססת בעיקרה על טיעוני בעלי התוספות.

== פירושים והגהות על החיבור ==
פסקי הרא"ש בהדפסת [[עוז והדר]]
לחיבור זה נכתבו לאורך הדורות מספר פירושים והגהות:
* בנו של רבי אשר, רבי יעקב בעל הטורים כתב על החיבור את "קיצור פסקי הרא"ש" - סיכום תמציתי של פסקיו של אביו, קיצור זה הודפס יחד עם פסקי הרא"ש בסוף ספר התלמוד.
* המרכזי שבפירושים הוא "פלפולא חריפתא" (על פסקי הרא"ש בסדר נזיקין) שנכתב על ידי התוספות יום טוב. ושני חיבורים נוספים מאותו מחבר: "דברי חמודות" ו"מעדני יום טוב" למסכתות: ברכות, חולין, ומסכתות קטנות.
* פירוש נוסף הוא הגהות אשרי, שנכתב על ידי רבי ישראל מקרמז', הפירוש הוא לקט פסקים מראשוני אשכנז (תוספות, ראבי"ה, אור זרוע, ועוד).
* "תפארת שמואל" של רבי שמואל קאיידנובר.
* "קרבן נתנאל" של רבי נתנאל וייל.
* הגהות של הב"ח.
* הגהות של הגר"א.

== קישורים חיצוניים ==
* 
* 
* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:ספרי הלכה: ראשונים
קטגוריה:ארון הספרים היהודי
קטגוריה:פרשני התלמוד
Won't Bite

Won't Bite (בעברית: לא אנשך) הוא שיר שהוקלט על ידי הזמרת-יוצרת והראפרית דוג'ה קאט, בשיתוף הראפר האמריקאי סמינו, מתוך אלבום האולפן השני שלה, Hot Pink. השיר יצא לאור ב-7 בנובמבר 2019, ביחד עם שאר שירי האלבום.

== רקע וכתיבה ==
השיר נכתב על ידי דוג'ה קאט, סמינו, יטי ביטס, ויליאם פדהילי וקרטיס מקנזי והופק על ידי יטי ביטס, שהפיק שירים נוספים מתוך האלבום, בהם "Juicy" ו-"Bottom Bitch". השיר הוא שיר פופ אשר משלב בתוכו את סגנון הרגאיי, בו שרה דוג'ה קאט על כך שהיא לא נראית מרושעת כפי שהיא עשויה להיראות בעיני סביבתה ולועגת כלפי גברים המנסים לנצל אותה בעבור יחסי מין.<ref></ref> במהלך ריאיון למגזין Elle, ציינה דוג'ה קאט כי "Won't Bite" הוא השיר שהייתה הכי נרגשת לבצע, במיוחד בגלל הופעתו של סמינו בשיר.

השיר כולל דגימה מתוך שירו של הארי בלפונטה, "".<ref></ref>

השיר עלה לרשת הזרמת המדיה ספוטיפיי, בסמוך לצאת האלבום.<ref name=":0"></ref> נכון למאי 2020, הצליח השיר לצבור שם למעלה מ-11 מיליון השמעות.<ref name=":0" />

== וידאו קליפ ==
האודיו הרשמי של השיר הועלה לערוץ היוטיוב של דוג'ה קאט ב-7 בנובמבר 2019, יחד עם שאר שירי האלבום. האודיו מציג בתוכו את הכיתוב "Won't Bite ft. Smino" ומאחוריו הנפשה של רקע ורוד. נכון למאי 2020, מונה הצפיות של האודיו עומד על כ-2 מיליון.

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|7 בנובמבר 2019
|הזרמת מוזיקה • הורדה דיגיטלית
|קימוסבי • RCA
|style="text-align:center;"|<ref name=":0" />
|}

== הערות שוליים ==

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירי רגאיי
אלן אמט ראנד

אלן אמט ראנד, וילאם ונדלבילט השלישי, 1939
אלן אמט ראנד (Ellen Emmet Rand; 4 במרץ 1875 – 18 בדצמבר 1941) הייתה ציירת ומאיירת אמריקאית. היא התמחתה בדיוקנאות, ציירה למעלה מ-500 יצירות במהלך הקריירה שלה, כולל דיוקנאות של נשיא ארצות הברית פרנקלין דלאנו רוזוולט, האמן אוגוסטוס סן-גאודנס, ובני דודיו הנרי ג'יימס וויליאם ג'יימס. רנד למדה בבית הספר לאמנות בקוולס בבוסטון ובליגת הסטודנטים לאמנות בעיר ניו יורק והפיקה איורים למגזין "ווג" ול"הארפר'ס ויקלי".

== ביוגרפיה ==
אלן אמט ראנד, הנרי ג'יימס, 1900
אלן אמט ראנד הייתה השלישית משישה ילדים שנולדו לאלן ג'יימס טמפל אמט וכריסטופר טמפל אמט. אלן נולדה בסן פרנסיסקו אך עברה לניו יורק לאחר מות אביה בשנת 1884. היא נישאה לוויליאם בלנארד ראנד בשנת 1911 ונולדו לה שלושה בנים. הסטודיו הראשי של ראנד היה בעיר ניו יורק, אך היא גם עבדה בסליסבורי, קונטיקט, שם התגוררה משפחתה.

רנד למדה אצל דניס מילר בונקר בבית הספר לאמנות של קוולס בבוסטון. בשנים 1889–1893 נרשמה לשיעורים בליגת הסטודנטים לאמנות בניו יורק. לאחר מכן למדה בבית הספר לאמנות בקיץ אצל ויליאם מריט צ'ייס. הארי מקוויקר, עורך מגזין ווג, ראה את עבודתה בתערוכה של בית הספר לאמנות וביקש ממנה לצייר עבור המגזין. היא גם איירה למגזינים "הארפר'ס ויקלי" ול"הארפר'ס בזאר".

בשנת 1896 נסעה לאנגליה. היא שבה לארצות הברית בשנת 1898 ואז נסעה לפריז ללמוד אצל מקמוני. שם למדה גם עמיתתה האמנית האמריקאית מרי פוטה. היא חזרה לעיר ניו יורק בשנת 1900 והחלה את קריירת הציור שלה ברצינות.

ראנד מיקדה את האנרגיה והתפוקה שלה בציור דיוקנאות של החברה הגבוהה, נשות החברה, פוליטיקאים, מדענים, פרופסורים, עורכי דין ואמנים בארצות הברית.

מבחינת הפוליטיקאים היא טענה שהחלה בעבודה על דיוקנו של הנשיא תאודור רוזוולט, אבל היא "נאלצה לוותר עליו. 'זה היה מגוחך,' היא נזכרה. 'הוא לא יכול היה לשבת בשקט - במיוחד עם ילדים שנכנסים אליו מהסטודיו עם נחשים ועכבישים.'" עם זאת, היא השלימה שלושה דיוקנאות של הנשיא פרנקלין רוזוולט, כולל דיוקנו הנשיאותי הרשמי. היא הייתה האמנית השנייה שהוזמנה להפיק דיוקן נשיאותי. לאחר מותו הועבר הדיוקן לאחוזת רוזוולט ולספריית FDR בהייד פארק, ניו יורק. לא ברור בדיוק מדוע בוצע מהלך כזה, אם כי ישנם מכתבים שהוחלפו בין הנשיא הארי טרומן לגברת הראשונה אלינור רוזוולט בנוגע להעברת הדיוקן. לאחר מכן שימש דיוקן אחר כדי להחליף את עבודות ראנד בבית הלבן. בשנת 2004 דווח שהדיוקן נעדר מהספרייה.<ref>Trescott, Jacqueline (December 4, 2004). "Washington Post". Retrieved March 6, 2016.</ref>

רנד ציירה גם שלושה מזכירי המדינה האמריקאית - ג'ון מילטון היי, אליהוא רוט והנרי לואיס סטימסון.

== פרסים ==
ראנד הייתה האישה הראשונה שהוענקה לה מדליית זהב של האקדמיה לאמנויות יפות בפנסילבניה.

היא זכתה לשבחים על דיוקנה של דונלד ט. ורנר (1921) בתערוכה השנתית של PAFA בשנת 1922.

==קישורים חיצוניים==

== הערות שוליים ==

קטגוריה:ציירות אמריקאיות
קטגוריה:אמריקאיות שנולדו ב-1875
קטגוריה:אמריקאים שנולדו ב-1875
קטגוריה:אמריקאיות שנפטרו ב-1941
קטגוריה:אמריקאים שנפטרו ב-1941
גל בן-משה

גל בן-משה (נולד בשנת 1985) הוא שף ישראלי הפועל כיום בגרמניה, בעל מסעדת prism בברלין המחזיקה בכוכב מישלן.

בן-משה הוא השף הישראלי השני שזכה בכוכב מישלן על מסעדה בבעלותו, אחרי מושיק רוט.

== ביוגרפיה ==
בן-משה נולד בראשון לציון בשנת 1985 וגדל בתל אביב, והחל את קריירת הבישול בתל אביב במסעדות השף מסה ואורקה.<ref name=":0" />

מאוחר יותר, נדד בן-משה במסעדות בחו"ל לצורכי לימוד ורכישת ניסיון, כולל במסעדות עם כוכבי מישלן בלונדון ובשיקגו<ref name=":0" /> תחת השפים הידועים ג׳ייסון את׳רתון, מרקוס ווריינג וגראנט אייצ'ץ.<ref name=":1"></ref>

בשנת 2012 עבר בן-משה לברלין, ושנה לאחר מכן כבר פתח מסעדה בשם "גלאס", שכבר זכתה להמלצה של מדריך מישלן האדום, וכן ב-16 נקודות מטעם מדריך גו-מיו.<ref name=":1" /> במשך חמש שנים הוביל את המסעדה, עד שנאלץ לסגור אותה ב-2018.<ref name=":0" />

לאחר שסגרו בן-משה ובת זוגו ג'קי, אותה הכיר בברלין, את מסעדת "גלאס", מצאו בני הזוג חלל חדש והקימו בנובמבר 2018 בהשקעה של פחות מחצי מיליון אירו את מסעדת prism, ביחד עם זוג גרמני שנהג לפקוד את מסעדתו הקודמת.<ref name=":0" />

בשנת 2018 השתתף בן-משה בתוכנית הטלוויזיה על אנחנו על המפית.

במרץ 2020 הוענקה למסעדת prism שבבעלותו כוכב מישלן.

בשנת 2022 נבחר בן משה להוביל את המטבח של מסעדת פאסטל, הממוקמת במוזיאון תל אביב.

== חיים אישיים ==
בן-משה חי עם בת זוגו ג'קי, ילידת ברלין ואוצרת יין במקצועה. בני הזוג ושלושת ילדיהם מנישואיה הקודמים של ג'קי גרים בכפר בברנדנבורג, מצפון לברלין.<ref name=":0" />

== קישורים חיצוניים ==
* 
* 
* 

== הערות שוליים ==

קטגוריה:שפים ישראלים
קטגוריה:ישראלים שנולדו ב-1985
אלכסנדרה אדלר

צוות הקליניקה של [[יוליוס וגנר-יאורג בשנת 1927. אלכסנדרה אדלר בשורה השנייה, השלישית מימין]]
אלכסנדרה אדלר (Alexandra Adler; 24 בספטמבר 1901 – 4 בינואר 2001) הייתה נוירולוגית אמריקאית ממוצא אוסטרי ובתו של הפסיכואנליטיקאי אלפרד אדלר. היא תוארה כאחת ה"מובילות בהבנה ופרשנות" של הפסיכולוגיה האדלריאנית.<ref name="fem"></ref>

בשנת 1937 ערכו אדלר וטרייסי ג'קסון פוטנם מחקר על מוחו של אדם שנפטר מטרשת נפוצה. איורים מהמחקר משמשים לעיתים קרובות בספרות הרפואית. המחקרים המפורטים של אדלר שנערכו על 500 ניצולי השרפה במועדון קוקונט גרוב מצוינים כחלק מהמחקרים המוקדמים ביותר בנושא הפרעת דחק פוסט-טראומטית. אדלר גילתה שרבים מהניצולים סבלו מצער לא מעובד, משינויים מסוימים באישיות כמו אשמה, חוסר חיוניות ועלייה בהפרעות שינה וחרדה. <ref></ref> אחותה הייתה הפעילה הסוציאליסטית ולנטיין אדלר.<ref name="Gale"></ref>

אדלר סיימה את לימודי הרפואה שלה באוניברסיטת וינה בשנת 1926, ואז התמחתה בפסיכיאטריה בבית החולים הנוירופסיכיאטרי באוניברסיטת וינה. היא היגרה לארצות הברית בשנת 1935, שם עבדה כמנחה בתחום הנוירולוגיה בבית הספר לרפואה של הרווארד. בשנת 1946 הצטרפה למחלקה לפסיכיאטריה בבית ספר לרפואה של אוניברסיטת ניו יורק, ושם הפכה לפרופסור בשנת 1969.

== הערות שוליים ==

קטגוריה:פסיכיאטריות יהודיות
קטגוריה:מדעניות יהודיות
קטגוריה:מדענים יהודים אוסטרים
קטגוריה:פסיכולוגיות יהודיות
קטגוריה:פסיכולוגים יהודים אוסטרים
קטגוריה:נוירולוגים אוסטרים
קטגוריה:בוגרות אוניברסיטת וינה
קטגוריה:נוירולוגים יהודים
קטגוריה:אמריקאיות שנולדו ב-1901
קטגוריה:אמריקאים שנולדו ב-1901
קטגוריה:אמריקאיות שנפטרו ב-2001
קטגוריה:אמריקאים שנפטרו ב-2001
ניראצ'אד

ניראצ'אד (בהונגרית: Nyíracsád) הוא כפר במחוז היידו -ביהר, בנפת ניראדוני אשר בהונגריה.

== מיקום ==
ניתן להגיע ליישוב בכביש: בכביש הראשי 4 לדברצן, משם לכיוון מזרח בכביש 48 לוומושפרץ' (Vámospércs), הכפר נמצא 10 ק"מ משם.

== היסטוריה ==
ממצאים ארכאולוגיים מוכיחים כי האווארים (עם קדום) וגם המדיארים הכובשים התיישבו באזור הזה. הבעלים המוקדם ביותר של היישוב היה שבט גוטקלד, ואדמות האזור הוחזקו בידיהם גם במאה ה-15. במאה ה-17 האזור היה בבעלות אחוזת וצ'אי, לימים הוחזק ו האדמות על ידי הרוזן בתלן ומשפחות נמש, ומיד לפני שחרור הצמיתים בשנת 1853 אלה הוחזקו על ידי כמה משפחות של אצולה נמוכה. במאות ה -17 וה -18 התיישבה בכפר אוכלוסייה של נצרות אורתודוקסית משמעותית, מחוז ביהאר ומחוז סאבולץ' הסכימו בשנת 1827 להחליף את הכפר לשעבר אצ'אסד וארמייהיפלווה, שהיה שייך לראשון.

== אתרים בעלי חשיבות ==
* אחוזת וצ'אי
* היישוב מפורסם בזכות אנדרטאותיו הארכיטקטוניות הכנסייתיות, מתוכן בולטת הכנסייה הקלוויניסטית המונומנטלית, המבוצרת בחומות תומכות כורעות, ונבנתה בסגנון הגותי המוקדם במאות ה-13 וה -14.
* האוכלוסייה הנוצרית אורתודוקסית שהתיישבה בכפר במאה ה-16 בנתה כנסיות משלהם. האיקונוסטאזיס שנעשה במהלך בניית הכנסייה שרד במצב המקורי כמעט לחלוטין, ולכן הוא משויך לסוף המאה ה-18, ראשית המאה ה-19.

== ילידי המקום ==
* פרנץ מזאי (במקור גרינפלד 1860–1927) דוקטור למשפטים, עורך דין, עורך עיתון הונגרי-יהודי.
* משה קליין (1934 – 1967) קצין צה"ל, מפקד גדוד 12 בחטיבת גולני. נהרג בקרב תל פאחר במלחמת ששת הימים. על התנהלותו ואומץ ליבו בקרב זה הוענק לו עיטור המופת. במלחמת סיני שירת כמפקד פלוגה ועוטר בעיטור העוז.

== מידע נוסף ==
* [https://web.archive.org/web/20160809130908/http://www.e-tarsulas.hu/telportal/app/startlap.aspx?ascx=_Controls%2Fkoszonto.ascx&tel_id=1227 פורטל הניהול של ניראצ'אד]
* [https://web.archive.org/web/20180808150441/http://ermellek.eu/ ארמליקי פיתוח כפרי ללא מטרות רווח בע"מ]

==לקריאה נוספת==
*[https://books.google.co.il/books?id=M60JAQAAIAAJ&lpg&hl=iw&pg=PA382#v=onepage&q=Nádudvar&f=false ניראצ'אד] בפנקס הקהילות הונגריה, עמוד 382–383
*נ'יר-אצ'אד (ניר-אטשאד), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 268–269. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

== קישורים חיצוניים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
נמשסאלוק

נמשסאלוק (בהונגרית: Nemesszalók) הוא כפר במחוז וספרם, בנפת פאפה.

== מיקום ==
נמשסאלוק ממוקם במחוז וספרם באזור שטוח בעמק הנחל מרצל (הנחל הוא 3 - 4 ק"מ), באמצע הדרך בין פאפה לבין צלדמלק (15-15 ק"מ). לא רחוק משומלו (16 ק"מ) משאג (16 ק"מ) ומהרי הבקוני (20–25 ק"מ).

== אוכלוסייה ==
במהלך מפקד האוכלוסין בשנת 2011 85.5% מהאוכלוסייה הצהירו שהם הונגרים, 2.9% צוענים, 0.9% רומנים, 0.4% גרמנים (14.1% לא הצהירו; בגלל זהויות כפולות המסך הוא גבוה יותר יכול להיות ב 100%). התפוצה הדתית הייתה כדלקמן: 47.2% רומית קתולית, קלוויניסטית 11.2%, לותרנית 19.3%, 3.4% ללא השתייכות דתית (17.9% לא הצהירו).<ref>[http://www.ksh.hu/apps/hntr.telepules?p_lang=HU&p_id=21759 Nemesszalók] Helységnévtár</ref>

==יהודי נמשסאלוק==
יהודים החלו להתיישב בנמשסאלוק במחצית הראשונה של המאה ה-18. עיקרם עסקו במסחר, וחלקם היו פקידים ובעלי מלאכה. הקהילה היהודית קמה בשנת 1850 והיו בה חברה קדישא, בית קברות יהודי, בית כנסת ותלמוד תורה. 

בשנת 1938, בעקבות "החוקים היהודיים" נישלו את רוב יהודי הכפר מפרנסותיהם, בשנת 1941 לקחו את חלק מגברי הכפר לעבודות כפייה, רובם ניספו בחזית באוקראינה. במאי 1944 נשלחו יהודי הכפר לגטו בפאפה ומשם נשלחו ביולי למחנה ההשמדה אושוויץ.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|108
|
|-
|1880
|78
|1,013
|-
|1910
|86
|
|-
|1920
|98
|
|-
|1930
|73
|
|-
|1941
|56
|1,208
|-
|}

==ילידי המקום==

* שמו שטרן (1874–1946) איש עסקים, בנקאי, הונגרי-יהודי, מנהיג הקהילה היהודית, תחילה של בודפשט ולאחר מכן ברמה הארצית.

== תמונות ==
<gallery>
file:Nemesszalók 1.jpg
file:Nemesszalók 2.jpg
file:Nemesszalók 3.jpg
file:Nemesszalók 4.jpg
</gallery>

==לקריאה נוספת==
* פנקס הקהילות הונגריה, עמוד 377-378
* נאמאש-סאלוק, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 262. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

== קישורים חיצוניים ==
* 

*

== הערות שוליים ==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
יאנד

יאנד (בהונגרית: Jánd) הוא כפר של כ-800 תושבים במחוז סבולץ'-סטמאר-ברג, בנפת ואשארושנמן.

== מיקום ==
יאנד הוא כפר על גדת נהר טיסה בחלק המזרחי של מחוז סבולץ'-סטמאר-ברג, במישור ברג. נירג'האזה בת 118,000 התושבים נמצאת 67 ק"מ מיאנד, פהרדיארמט 23 ק"מ, טרפה 17 ק"מ, ואשארושנמן 7 ק"מ.

== היסטוריה ==
האזכור הראשון של יאנד הוא משנת 1217, כשהוא מופיע בשמו זה וקשור לפקיד ציבור כלשהו. האזור היה בבעלות משפחת ברלבאשי במאה ה -14. הבעלות באדמות המקום התחלפה עשרות פעמים במהלך המאות, בירושה, ברכישה או בהענקה מהמלך. אוכלוסיית יאנד עסקה בעיקר בגידולי שדה ובגידול בעלי חיים ועושה זאת כך בדיוק עד היום. ב"בוסתני הג'ונגל" ובגנים לאורך גדות נהר הטיסה, יש המוני עצי שזיף, מהסוג שנקרא בהונגרית בבדיחותא "שזיף אני לא יודע" - שמעודפיו מזקקים את תזקיק הסליבוביץ, את ברנדי השזיפים המפורסם של המחוז. יהודים רבים עסקו במקצוע זה לאורך הדורות. עד 1990 יאנד היה שייך מוניציפליצית לואשארושנמני, מאז יש לה מועצה מקומית משלה.

== אתרים בעלי חשיבות ==
* הכנסייה הקלוויניסטית
* אנדרטת המילניום
* אנדרטת שתי מלחמות העולם
* מוזיאון כפר - בבית כפרי עממי עם מרפסת עץ.

==ילידי המקום==
* דוד יַנְדִי (בהונגרית: Jándi Dávid, נולד בשם דוד לֵדֶרֶר, יאנד, 3 באפריל 1893 - באיה מארה, מאי 1944) היה צייר הונגרי-יהודי, שנספה בשואה.

==יהודי יאנד==
יהודים חיו ביאנד בזמנים שונים, במקום קיים בית קברות יהודי עתיק. רבים מיהודי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|69
|814
|-
|1910
|61
|
|-
|1920
|44
|
|-
|1930
|48
|
|-
|1941
|37
|1,227
|-
|}

== לקריאה נוספת ==
* "אוצר המגדל האדום". ברומן זה יאנד מתוארת כמעוז של שמונה "קורוצים של יאנד"
* אמו ג'ין סימונס (מוזיקאי), האמריקאי-יהודי-ישראלי שנולדה בטירת הכרמל בשם חיים ויץ נולדה ביאנד.

== קישורים חיצוניים ==

* 
* תצלומי אוויר של הכנסייה

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
הלאשטו

הלאשטו (בהונגרית: Halastó) הוא כפר במחוז ואש, בנפת קרמנד בהונגריה. פירוש השם בהונגרית "בריכת דגים").

== מיקום ==
הכפר הזעיר בן 80 התושבים ממוקם לאורך כביש 7441, המחבר בין הכבישים הראשיים 8 ו -76 (בין ואשוואר לבין הדיהאטשאל) במערב הונגריה, קרוב למפגש הגבולות: הונגריה-אוסטריה-סלובניה. הכביש 7462 המוביל מכביש 7441 לסרוושקנד מסתעף אף הוא בשטח הכפר.

== היסטוריה ==
האזכור המתועד הראשון של הכפר הוא משנת 1236. הוא קיבל את שמו ככל הנראה מבריכת הדגים שהוקמה בנחל ביק.

== אתרים בעלי חשיבות ==
מראותיו כוללים את כנסיית סנט מיכאל ואת בית הולדתה של בלה שומודי.

== ילידי המקום ==
* בלה שומודי (בהונגרית: Somogyi Béla שמו הקודם עד 1890 שטיינר<ref>A Belügyminisztérium 1890. évi 21699. sz. rendelete. Névváltoztatási kimutatások 1890. év 11. oldal 6. sor.</ref>; הלאשטו, 16 במאי 1868 – אויפשט, 17 בפברואר 1920) היה מורה, סופר, מתרגם, עיתונאי יהודי-הונגרי היה העורך של העיתון של המפלגה הסוציאל-דמוקרטית ההונגרית נפסבה (קול העם). שומודי נרצח על ידי יחידות הטרור הלבן.

== מידע נוסף ==
* [https://www.google.com/maps/place/Halastó,+9814+Magyarország/@46.951317,16.686258,14z/data=!4m5!3m4!1s0x476ed33f059f9731:0x13dae08bb633d26e!8m2!3d46.9498086!4d16.6860316?hl=hu הלאשטו מפת גוגל]

== קישורים חיצוניים ==

* 

== הערות שוליים ==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
חני רוזנברג

חני רוזנברג (1957 - 15 בפברואר 2013) הייתה כדורגלנית ישראלית ששיחקה בעמדת הקשרית, ונחשבת לחלוצת כדורגל הנשים הישראלי ואחת מכוכבות העבר שלו. שיחקה מתחילת שנות ה-70 בקבוצת מיל"ן שהייתה קבוצת כדורגל הנשים הראשונה בישראל. שיחקה בליגת הנשים בגרמניה. 

בשלהי הקריירה שלה, עם הקמת ליגת העל בכדורגל נשים בישראל בשנת 1998, הצטרפה להפועל תל אביב ושיחקה עד גיל 43.

==ביוגרפיה==
רוזנברג החלה לשחק כדורגל כילדה בגיל צעיר מאוד. בגיל 13 הצטרפה לקבוצת מיל"ן - 'מועדון ישראלי לכדורגל נשים' שהוקמה בשנה זו, והייתה למעשה הקבוצה הראשונה של כדורגל נשים בישראל. הקבוצה שיחקה בעיקר מול קבוצות גברים, וגם מול קבוצות נשים נוספות שהוקמו בשנים אלו. נחשבה לכדורגלנית מחוננת והובילה את הקבוצה להישגים בישראל וכן בטורנירים בין לאומיים אליהם נסעה הקבוצה.

בתחילת שנות השמונים עברה לשחק בליגה הגרמנית, ושיחקה שם שלוש שנים עד שנפצעה ושבה לישראל.

עם חזרתה ארצה הצטרפה שוב לקבוצת מיל"ן ותפקדה כמאמנת ושחקנית. במשך כל שנותיה ככדורגלנית התמודדה עם אפליית כדורגל הנשים בארץ, עם התקציבים המועטים וחוסר ההתייחסות של הממסד.

עם הקמת ליגת הנשים בארץ בשנת 1998, הצטרפה להפועל תל אביב ושיחקה בה עד פרישתה בגיל 43.

נפטרה בשנת 2013 ממחלת הסרטן.

== קישורים חיצוניים ==
* 
* 
* 
* 
* 

==הערות שוליים==

קטגוריה:כדורגלניות ישראליות
קטגוריה:כדורגלנים ישראלים
קטגוריה:כדורגלניות ישראליות באירופה
קטגוריה:כדורגלנים ישראלים באירופה
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:ישראליות שנולדו ב-1957
קטגוריה:ישראלים שנולדו ב-1957
קטגוריה:ישראליות שנפטרו ב-2013
קטגוריה:ישראלים שנפטרו ב-2013
בית קדרות (סדרה, 1959)

בית קדרות (באנגלית: Bleak House) הוא עיבוד טלוויזיוני משנת 1959 של ה-BBC לרומן באותו שם מאת צ'ארלס דיקנס. קונסטנס קוקס כתבה את התסריט לסדרה בת 11 פרקים של חצי שעה. שידורי הסדרה החלו ב-16 באוקטובר 1959. הסדרה בשלמותה עדיין קיימת.

==צוות השחקנים==
* אנדרו קרוקשאנק – ג'ון ג'רנדייס
* דיאנה פיירפקס – אסתר סאמרסון
* קולין ג'יבונס – ריצ'רד קרסטון
* אליזבת שפרד – אדה קלייר
* אייריס ראסל – הונוריה, ליידי דדלוק
* טימותי בייטסון – ויליאם גאפי
* ג'ון פיליפס – מר טאלקינגהורן
* דייוויד הורן – סר לסטר דדלוק
* ריצ'רד פירסון – המפקח באקט
* מלקולם נייט – ג'ו
* איילין דרייקוט – גברת ראונסוול
* ג'רום ויליס – מר וודקורט
* מייקל אולדרידג' – מר ג'ורג'
* נורה ניקולסון – מיס פלייט
* אנט קארל – מדמואזל הורטנז
* אנג'לה קראו – צ'ארלי.

==קישורים חיצוניים==

==הערות שוליים==

קטגוריה:סרטים לפי ספרי צ'ארלס דיקנס
קטגוריה:סדרות טלוויזיה בריטיות שעלו לשידור בשנות ה-1950
שיש מלאכותי

שיש מלאכותי או שיש סינתטי או אבן פולימרית או אבן מהונדסת (באנגלית, "agglomerated stone", "agglomerated marble" ו-"engineered stone") הם כינויים לחומר מתועש המיוצר מגרגרים מינרליים (בעיקר חול) המעורבים בדבק אפוקסי. ישנם כאלו שכוללים בקטגוריה הזו גם בטון פולימרי, למרות שתהליך היצור של הנ"ל שונה לגמרי וגם תכונותיו שונות.

בישראל המוצר הנפוץ ביותר משיש מלאכותי הוא משטחי העבודה והכיורים תוצרת "אבן קיסר", המתוארים לעיתים בטעות, בכינוי "משטחי קווארץ". השיש המלאכותי מיוצר מאז שנות החמישים של המאה ה-20 והחל להיכנס לשימוש בישראל בשנת 1963. ברחבי העולם משתמשים בשיש מלאכותי ליצירת אריחים, ריצוף ומדרגות. עם זאת, השימושים הללו מצויים בדעיכה, עקב תכונות מכניות נחותות ביחס לחומרי גלם אחרים כגון אבן טבעית וטרצו.

=== הרכב נפוץ ===
הגרסאות המוקדמות של השיש המלאכותי היו מבוססות על תכולה של כתשעים אחוז חול בעל תכולת צורן דו-חמצני גבוהה ועשרה אחוז דבק<ref></ref>. עם חלוף השנים נוצרו גרסאות שונות של שיש מלאכותי וכיום משתמשים גם בחצץ על בסיס אבן גיר (שמכונה בטעות בשם שיש<ref></ref>) ובתכולה משתנה של דבקים. התקן האירופאי<ref>BS EN 14618:2005

Agglomerated stone. Terminology and classification</ref> מגביל את תכולת הדבק לחמישים אחוז. 

=== תכונות עיקריות ===
לשיש המלאכותי חוזק מתיחה וכפיפה גבוה יותר מאשר בטון. יתרון נוסף הוא מגוון רחב של צבעים ותצורות.

החסרונות העיקריים של החומר הזה הוא רגישותו לאור שמש והתפשטות תרמית גבוהה מאוד. חסרונות אלה מגבילים את שימושו בענף הבנייה.

=== תקינה ישראלית רלוונטית ===
# מפרט 34 - משטחי עבודה מבטון פולימרי מזוין לארונות מטבח.
# תקן מס' 4440 חלק 2 - משטחי עבודה מאבן: משטחים מאבן פולימרית.
# תקן מס' 3306 חלק 1 - מערכת רצפה מאבן פולימרית: אריחים

==הערות שוליים==

קטגוריה:פולימרים
קטגוריה:חומרי בניין
קטגוריה:מטבח
די ג'יי מושיק

מושיק בן זוהר (נולד ב-22 באפריל 1992), ידוע בשם הבמה די ג'יי מושיק (Dj Moshik), הוא די ג'יי ומפיק מוזיקלי ישראלי. מבין התקליטנים הישראלים הבולטים ביותר.<ref></ref><ref name=":0" />

== ביוגרפיה ==
נולד וגדל בתל אביב. החל לתקלט בגיל 13.<ref></ref> בשנת 2014 הצטרף ללהקת ההיפ הופ הישראלית "קפה שחור חזק" כדי ג'יי הרשמי של הלהקה. בהמשך אותה השנה, יצא יחד עם הלהקה לסיבוב הופעות בארצות הברית ואף ביקרו בבית השגריר האמריקאי בישראל באירוע לכבוד יום העצמאות של ארצות הברית. בהמשך אותה השנה, יצא לסיבוב הופעות עצמאי במרכז אמריקה ובאירופה.

בשנת 2015 הקים יחד עם שקל ואפל את קולקטיב התקליטנים "פיוצ'ר גאנג". הקולקטיב הופיע במגוון מסיבות ופסטיבלים ואף היווה כמופע החימום של הראפר ויז קאליפה בלייב פארק שבראשון לציון. בדצמבר 2016 דורג על ידי המגזין העולמי "Culture Trip" כאחד מחמשת התקליטנים התל אביבים הטובים ביותר.<ref name=":0"></ref> בשנת 2017 הקים יחד עם המפיק המוזיקלי אורן עמנואל והזמרת-יוצרת טליה לונדונר את ההרכב "Let's Mars". ההרכב משלב בשיריו את סגנונות האלקטרופופ לבין EDM ומוזיקת היפ הופ. בן זוהר שימש כדי ג'יי עבור הופעות שונות של אמנים רבים, בהם רביד פלוטניק, איתי לוקץ', פלד, אורטגה ואקסום.

בן זוהר נשוי, לזוג בת אחת והם מתגוררים בתל אביב.

== קישורים חיצוניים ==

* 
* 

== הערות שוליים ==

קטגוריה:תקליטנים ישראלים
קטגוריה:מפיקים מוזיקליים ישראלים
קטגוריה:ישראלים שנולדו ב-1992
קולוס (כדורגל)

קולוס (באוקראינית: Футбольний клуб «Ко́лос» Ковалівка) הוא מועדון כדורגל אוקראיני מהכפר קובאליבקה, מחוז המשנה ואסילקובסקי, שבמחוז קייב.

המועדון נוסד בשנת 2012. בעונת 2015/16 שיחק בליגה השנייה באוקראינה, ומאז עונת 2016/17 שיחק בליגה הראשונה. הוא משחק בליגת העל מאז עונת 2019/2020.

== היסטוריה ==
המועדון הוקם בשנת 2012. בעונה הראשונה הקבוצה זכתה באליפות מחוז קייב ואז זכתה עוד פעמיים נוספות בשנת 2013 וב-2014. בנוסף, בשלוש העונות הללו זכתה קולוס פעם אחת בגביע המחוז ושלוש פעמים בסופרקאפ המחוז. בנוסף, בשנת 2014 המועדון סיים במקום השלישי באליפות החובבנית של אוקראינה, ובשנת 2015 זכתה בטורניר מקארוב<ref></ref>.

בעונת 2015/16 הקבוצה החלה להתמודד במסגרות מקצועניות בליגה השנייה של אוקראינה<ref></ref>. בתום העונה זכתה באליפות הליגה השנייה והעפילה לליגת המשנה האוקראינית, בה התמודדה במשך עונה אחת שבתומה הבטיחה העפלתה לליגה הבכירה<ref></ref>.

בשנת 2019 המועדון העפיל לפרמייר ליג האוקראיני לאחר ניצחון על צ'רנומורץ (אודסה) במשחק על ההעפלה בתוצאה 2:0. בכך הפכה קובאליבקה ליישוב הקטן ביותר בתולדות ליגת העל, שהמועדון שלו שיחק אי פעם בליגה הבכירה באוקראינה. לפני כן היישובים הקטנים ביותר היו אחטירקה (מועדון נפטיאניק-אוקרנפט) ושפטובקה (מועדון טמפ)<ref>[https://ftbl.info/news/6678429/ Клуб из села «Колос» вышел в украинскую премьер-лигу], 09.06.2019</ref><ref>[https://www.obozrevatel.com/sport/football/selskaya-komanda-vyishla-v-upl-ustanoviv-istoricheskij-rekord-ukrainyi.htm Сельская команда вышла в Премьер-лигу, установив исторический рекорд Украины], 09 июня 2019</ref>.

בעונת 2019/2029 סיימה שישית בליגה אחרי שגברה על אולכסנדריה במשחק פלייאוף העלייה לאירופה ובכל הבטיחה לראשונה בתולדותיה השתתפות במפעלים האירופיים.

בעונת 2020/2021 קולוס גברה על אריס סלוניקי בתוצאה 1–2 והעפילה לסיבוב המוקדמות השלישי במשחק הבכורה שלה באירופה.

== אצטדיון הקבוצה ==
הקבוצה מארחת את משחקי הבית בכפרם באצטדיון קולוס, שמכיל 950 צופים<ref></ref>, ומאז 2016 - 1,850<ref></ref>.

== ספונסר ובעלות ==
{| class="wikitable" style="text-align: center"
|-
!שנים
!Виробник форми
!Титульний спонсор
|-
| 2016—ואילך
| Joma
| Svitanok
|}

== תארים ==
;הליגה האוקראינית הראשונה
* סגנות: 2018/19
;הליגה האוקראינית השנייה
* זכייה: 2015/16
;אליפות מחוז קייב
* זכייה: 2012, 2013, 2014.
;גביע מחוז קייב
* זכייה: 2014
;הסופרקאפ של מחוז קייב
* זכייה: 2012, 2013, 2014.
; טורניר מקארוב
* זכייה: 2015, 2017, 2018.

== קישורים חיצוניים ==
* 

* [http://football.ua/ukraine2league/274893-v-range-professionalov-kolos-kovalivka.html קולוס] באתר Football.ua 

== הערות שוליים ==

קטגוריה:קבוצות כדורגל אוקראיניות
קטגוריה:קבוצות כדורגל ששיחקו בליגה הבכירה באוקראינה
קטגוריה:מחוז קייב
קטגוריה:2012 באוקראינה
קטגוריה:קבוצות כדורגל שהוקמו ב-2012
מל גדרויץ'

מל גדרויץ (באנגלית: Mel Giedroyc; נולדה ב-5 ביוני 1968) היא מגישת טלוויזיה ושחקנית בריטית.

==ביוגרפיה==
גדרויץ' נולדה במחוז סארי לאם אנגלייה ולאב היסטוריון שמוצאו ממשפחת אצולה פולנית-ליטאית. היא למדה צרפתית ואיטלקית בטריניטי קולג'.

ב-1999 שיחקה פקידת קבלה במלון בקומדיית המצבים "Gimme Gimme Gimme".

היא התפרסמה כשהופיעה יחד עם הקומיקאית סו פרקינס כצמד הקומי "מל וסו". הן הגישו ביחד את תוכנית האפייה "The Great British Bake Off".

בשנים 2008–2011 שיחקה בתוכנית הקומדייה לילדים "Sorry, I've Got No Head".

ב-2010 גילמה מאמנת אישית בפרק של קומדיית המצבים "מירנדה", בכיכובה של מירנדה הארט.

ב-2015 הופיעה בתפקיד קטן בספיישל טלוויזיוני בו הציגו בשידור ישיר את המחזמר צלילי המוסיקה. בשנה זו גם קריינה בשידור המחזמר מופע האימים של רוקי.

בשנים 2015–2017 פרשנה את האירוויזיון עבור ה-BBC.

בשנים 2016–2019 הנחתה את "Eurovision: You Decide", התוכנית לבחירת נציג בריטניה לאירוויזיון.

ב-2018 הציגה את הניקוד של בריטניה באירוויזיון.

ב-2018 שיחקה את ביאריס בהפקה בלונדון של המחזה מהומה רבה על לא דבר.

בשנים 2017–2019 הייתה מבין המנחים של המשדר הטלוויזיוני של "Children in Need", ארגון הצדקה של ה-BBC.

בשנת 2019 גילמה את דמותה של הסופרת שרלוט ברונטה בסרט "דולי ויילד המופלאה". 

==קישורים חיצוניים==

קטגוריה:שחקניות קולנוע וטלוויזיה בריטיות
קטגוריה:מנחות טלוויזיה בריטיות
קטגוריה:אנגלים ממוצא בלגי
קטגוריה:בריטיות שנולדו ב-1968
קטגוריה:בריטים שנולדו ב-1968
פתן ים בלצ'רי

פתן ים בלצ'רי (שם מדעי: Hydrophis belcheri) הוא מין של פתן ים מתת-משפחת פתני הים, החי לאורך האזור האינדו-פסיפי. הוא נקרא בידי ג'ון אדוארד גריי ב-1849 על שמו של קפטן הצי המלכותי הבריטי, אדווארד בלצ׳ר . הנחש מצוי בטבע סביב חופי הפיליפינים (בעיקר בויסאיאס), גינאה החדשה, מפרץ תאילנד, אוסטרליה (סביב הטריטוריה הצפונית וקווינסלנד וכן בים טימור), איי שלמה, איי אשמור וקרטייה ובקלדוניה החדשה. הוא מצוי בעומקים רדודים סביב 50 מטרים בקירוב ובקרבת שוניות אלמוגים, בהם דגים רבים המשמשים לו טרף.

== מאפיינים ==
אורך הנחש חצי מטר עד מטר אחד, והוא בעל קשקשים צהובים בהירים עם רצועות בצבע חום-זית ומעט אפור. הראש מעט כהה יותר וקצר במבנהו אך צבעו דומה לזה של שאר הגוף. הזנב רחב ודומה בצורתו להגה העוזר להניע את הנחש. כמו שאר נחשי הים הוא משריץ צאצאים חיים במים ולא עולה ליבשה כמעט, אם כי הוא צריך לשתות מים מתוקים. כאשר הוא עולה ליבשה הקשקשים שלו נראים יותר צהובים בהירים, מאשר במים.

נחש ימי זה נחשב בעבר לנחש הארסי ביותר בעולם, כאשר חל בלבול בינו לבין מין דומה - פתן ים סכיסטוסה. למעשה זהו נחש ביישן הנוטה להתרחק בעת איום ויכיש רק כמוצא אחרון, אפילו לאחר שמטרידים אותו. רוב המוכשים ממנו הם דייגים השולים דיג מרשתות, אך גם מתוכם אחוז המוכשים נמוך עקב הכשות יבשות רבות.

גם הארס עצמו אינו קטלני כמו נחשים אחרים. הרעיל ביותר מבין הנחשים הוא טאיפן פנים-יבשתי. נחש הים הארסי ביותר הוא פתן ים דובויז, אך גם הם מכישים רק לעיתים רחוקות ולאחר לחץ כבד. הארס מספיק חזק בשביל להרוג אדם בוגר, אך הוא מיועד להרג של דגים שהנחש מוצא בין האלמוגים ומשתק במהירות.

==קישורים חיצוניים==

==הערות שוליים==

קטגוריה:בעלי חיים שתוארו ב-1849
קטגוריה:טקסונים שתוארו בידי ג'ון אדוארד גריי
קטגוריה:פתני ים
קטגוריה:אינדונזיה: זוחלים
פטר אטבו

אוגנקארו פטר אטבו (באנגלית: Oghenekaro Peter Etebo; נולד ב-9 בנובמבר 1995) הוא כדורגלן ניגרי המשחק בעמדת הקשר בגנצ'לרבירלי.

==קריירת מועדונים==
אטבו התחיל את הקריירה שלו בקבוצת הנוער של לורד הונור. בשנת הצטרף לווארי וולבס, ועונה לאחר מכן, הצטרף לקבוצה הבוגרת. ב-14 באפריל 2013, ערך את הופעת הבכורה שלו בקבוצה הבוגרת, בה כבש שלושער בניצחון 0–4 נגד אל-קאנמי וואריורס. אטבו, אף כבש שלושער בניצחון 1–3 נגד תיירי וויקי כבר אחרי 29 דקות של משחק. במרץ כבר את שער הבכורה שלו בזירה האפריקאית במשחק נגד דואלה יונייטד במסגרת גביע הקונפדרציה של CAF. במאי , נבחן באודינזה מהסרייה א', אך לבסוף לא חתם. בעונת , השער שהבקיע במשחק הליגה נגד ביילסה יונייטד נבחר לשער העונה.

בינואר , אטבו חתם בפיירנסה מהליגה השנייה בפורטוגל. בעונת , רשם 4 הופעות בליגה וכבש שער אחד ובסיום העונה, העפילה פיירנסה לליגת העל.

ב-11 ביוני 2018, אטבו חתם לחמש שנים בסטוק סיטי מהפוטבול ליג צ'מפיונשיפ תמורת 7.2 מיליון אירו. ב-5 באוגוסט 2018 ערך את הופעת הבכורה שלו בקבוצה במשחק הליגה נגד לידס יונייטד. בסיום עונתו הראשונה בסטוק, רשם 37 הופעות וכבש שתי שערים. בעונת , חלה ירידה במעמדו לאחר שנעדר מפתיחת העונה, עקב השתתפותו בגביע אפריקה לאומות 2019, בקיץ שקדם לפתיחת העונה.

בינואר , אטבו הושאל לחטאפה מליגת העל הספרדית עד לסיום העונה, עם אופציה לרכישת כרטיס השחקן שלו.

ב-9 בספטמבר 2020, אטבו הושאל לגלאטסראיי מליגת העל הטורקית.

ב-9 ביולי 2021, אטבו הושאל לווטפורד מהפרמייר ליג.

בקיץ חתם באריס סלוניקי מליגת העל היוונית בה שיחק עונה אחריה שוחרר מהמועדון.

בקיץ חתם בגנצ'לרבירלי הטורקית, אחרי עונה בה לא שיחק באף קבוצה.

==קריירה בינלאומית==
ב-27 ביולי 2013, אטבו ערך את הופעת הבכורה שלו בנבחרת ניגריה בהפסד 0–2 ל במסגרת אליפות אפריקה לשחקנים מקומיים 2014. בדצמבר , זכה עם הנבחרת הצעירה בגביע אפריקה לאומות עד גיל 23 - 2015, בה אף סיים כמלך שערי האליפות עם 5 שערים, כאשר שניים מתוכן היו בגמר בו ניצחה ניגריה 1–2 את אלג'יריה. אטבו, אף השתתף עם הנבחרת הצעירה במשחקים האולימפיים ב-2016. במשחק הפתיחה, כבש רביעייה בניצחון 5–4 נגד .

ב-25 במרץ 2016, כבש את שער הבכורה שלו בנבחרת הבוגרת בתיקו 1-1 נגד .

אטבו, נכלל בסגל הנבחרת לקראת מונדיאל 2018 ואף נטל חלק בכל שלושת המשחקים. במחזור הראשון כבש שער עצמי בהפסד 0–2 ל.

==קישורים חיצוניים==

קטגוריה:כדורגלנים ניגרים
קטגוריה:קשרי כדורגל ניגרים
קטגוריה:וארי: כדורגלנים
קטגוריה:כדורגלני ווארי וולבס
קטגוריה:כדורגלני פיירנסה
קטגוריה:כדורגלני לאס פאלמאס
קטגוריה:כדורגלני סטוק סיטי
קטגוריה:כדורגלני חטאפה
קטגוריה:כדורגלני גלאטסראיי
קטגוריה:כדורגלני ווטפורד
קטגוריה:כדורגלני אריס סלוניקי
קטגוריה:כדורגלני גנצ'לרבירלי
קטגוריה:כדורגלני נבחרת ניגריה
קטגוריה:כדורגלנים ניגרים באולימפיאדת ריו דה ז'ניירו (2016)
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:זוכי מדליית ארד אולימפית ניגרים: כדורגל
קטגוריה:ספורטאים ניגרים בפורטוגל
קטגוריה:ספורטאים ניגרים בספרד
קטגוריה:ספורטאים ניגרים באנגליה
קטגוריה:ספורטאים ניגרים בטורקיה
קטגוריה:ספורטאים זרים ביוון
קטגוריה:ניגרים שנולדו ב-1995